Komission asetus (EY) N:o 2476/2001, annettu 17 päivänä joulukuuta 2001, luonnonvaraisten eläinten ja kasvien suojelusta niiden kauppaa sääntelemällä annetun neuvoston asetuksen (EY) N:o 338/97 muuttamisesta



Virallinen lehti nro L 334 , 18/12/2001 s. 0003 - 0004



Komission asetus (EY) N:o 2476/2001, annettu 17 päivänä joulukuuta 2001, luonnonvaraisten eläinten ja kasvien suojelusta niiden kauppaa sääntelemällä annetun neuvoston asetuksen (EY) N:o 338/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97(1), sellaisena kuin se on viimeksi muutettuna komission asetuksella (EY) N:o 1579/2001(2), ja erityisesti sen 19 artiklan 3 kohdan, sekä katsoo seuraavaa: (1) Luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen liitteeseen III on tehty muutoksia. Nämä muutokset olisi sisällytettävä asetuksen (EY) N:o 338/97 liitteeseen C. (2) Tämän vuoksi asetus (EY) N:o 338/97 olisi muutettava vastaavasti. (3) Tässä asetuksessa säädetyt toimenpiteet ovat asetuksen (EY) N:o 338/97 18 artiklalla perustetun, luonnonvaraisen eläimistön ja kasviston kauppaa käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 338/97 liite tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 2001. Komission puolesta Margot Wallström Komission jäsen (1) EYVL L 61, 3.3.1997, s. 1. (2) EYVL L 209, 2.8.2001, s. 14. LIITE Muutetaan asetuksen (EY) N:o 338/97 liite seuraavasti: 1) Muutetaan kohta "Liitteiden A, B, C ja D tulkinta" seuraavasti: a) Korvataan 12 kohta seuraavasti: "12. Merkki (III) lajin tai eliösystematiikan korkeamman luokitteluyksikön kohdalla merkitsee, että se mainitaan yleissopimuksen liitteessä III. Tässä tapauksessa maa, jonka yhteydessä laji tai eliösystematiikan korkeampi luokitteluyksikkö on mainittu liitteessä III, osoitetaan myös kaksikirjaimisella koodilla seuraavasti: AR (Argentiina), AU (Australia), BO (Bolivia), BR (Brasilia), BW (Botswana), CA (Kanada), CO (Kolumbia), CR (Costa Rica), GB (Ison-Britannian ja Pohjois-Irlannin yhdistynyt kuningaskunta), GH (Ghana), GT (Guatemala), HN (Honduras), ID (Indonesia), IN (Intia), MY (Malesia), MU (Mauritius), MX (Meksiko), NP (Nepal), PE (Peru), TN (Tunisia), UY (Uruguay) ja ZA (Etelä-Afrikka)." b) Korvataan 15 kohdan lopussa oleva merkintä >TAULUKON PAIKKA> merkinnällä >TAULUKON PAIKKA>. 2) Muutetaan liitettä C seuraavasti: a) Lisätään "FAUNA"-pääjakson "PISCES"-luokan "LAMNIFORMES"-lahkoon seuraava teksti: >TAULUKON PAIKKA>. b) Muutetaan liitteessä C olevan "FLORA"-pääjakson "MELIACEAE"-heimoa koskeva teksti seuraavasti: i) Korvataan teksti "Cedrela odorata (III PE) + 219 5 sikarilaatikkopuu" seuraavalla tekstillä: "Cedrela odorata (III CO, PE) + 219 5 sikarilaatikkopuu". ii) Korvataan teksti "Swietenia macrophylla (III BO, BR, CR, MX, PE) + 218 5 amerikanmahonkipuu" seuraavalla tekstillä: "Swietenia macrophylla (III BO, BR, CO, CR, MX, PE) + 218 5 amerikanmahonkipuu".